Source: http://sodnapraksa.si/?q=%20i%20ips%2036893-2010&database%5BSOVS%5D=SOVS&_submit=i%C5%A1%C4%8Di&rowsPerPage=20&page=343&moreLikeThis=1&id=doc_2012032113067095
Timestamp: 2020-08-14 01:38:47+00:00

Document:
ECLI:SI:VSRS:2014:VIII.R.10.2014
VS3006135
dr. Aleksej Cvetko (preds.), mag. Ivan Robnik (poroč.), dr. Mateja Končina Peternel
spor o pristojnosti - stvarna pristojnost - odškodnina - odškodninski spor - plačilo odškodnine - nesreča pri delu - duševne bolečine zaradi smrti bližnjega - posredni oškodovanci
Tožniki niso bili v delovnem razmerju pri prvotoženi stranki, niti ne vtožujejo odškodnine za škodo, ki naj bi jo utrpel bivši delavec prvotoženke Z. J., kot njegovi pravni nasledniki, temveč vtožujejo odškodnino za lastno škodo, ki jim je nastala zaradi smrti navedenega. Tak spor pa nima elementov delovnega razmerja iz 5. člena ZDSS-1.
Za odločanje v zadevi je stvarno pristojno Okrožno sodišče v Ljubljani.
1. Tožniki so vdova ter hčerka in sin pokojnega Z. J., ki se je smrtno ponesrečil na delu pri prvi toženki. S tožbo so pri Okrožnem sodišču v Ljubljani zahtevali od obeh toženk plačilo odškodnine za nepremoženjsko škodo zaradi smrti bližnjega, to je moža in očeta, in plačilo materialne škode iz naslova stroškov njegovega pogreba.
2. Okrožno sodišče v Ljubljani se je v zadevi s sklepom P 2908/2013-III-8 z dne 6. 1. 2013 izreklo za stvarno nepristojno in zadevo odstopilo v reševanje Delovnemu in socialnemu sodišču v Ljubljani z obrazložitvijo, da gre za individualni delovni spor v smislu določb točke 1b prvega odstavka in drugega odstavka 5. člena Zakona o delovnih in socialnih sodiščih (ZDSS-1).
3. Delovno in socialno sodišče v Ljubljani pristojnosti ni sprejelo in predlaga, da v sporu o pristojnosti odloči Vrhovno sodišče. Ugotavlja, da ne gre za individualni delovni spor, saj tožniki uveljavljajo odškodnino za lastno škodo, ne pa odškodnine za škodo, ki jo je v posledici nesreče pri delu utrpel pokojni delavec na delu pri delodajalcu.
4. Za odločanje v zadevi je pristojno Okrožno sodišče v Ljubljani.
5. Na podlagi točke b) prvega odstavka 5. člena ZDSS-1 je delovno sodišče v individualnem delovnem sporu pristojno za odločanje o pravicah, obveznostih in pravnih koristih iz delovnega razmerja med delavcem in delodajalcem oziroma njihovimi pravnimi nasledniki. Pri tem je delovno sodišče pristojno za odločanje tudi, če je v odškodninskem sporu, za katerega je sicer podana pristojnost tega sodišča, kot sospornik tožena zavarovalnica.
6. Tožniki niso bili v delovnem razmerju pri prvotoženi stranki, niti ne vtožujejo odškodnine za škodo, ki naj bi jo utrpel bivši delavec prvotoženke Z. J., kot njegovi pravni nasledniki, temveč vtožujejo odškodnino za lastno škodo, ki jim je nastala zaradi smrti navedenega. Tak spor pa nima elementov delovnega razmerja iz 5. člena ZDSS-1, temveč gre za spor o premoženjskih in drugih civilno-pravnih razmerjih fizičnih in pravnih oseb v smislu 1. člena Zakona o pravdnem postopku (ZPP), za odločanje o katerem je pristojno sodišče splošne pristojnosti, glede na vrednost predmeta spora Okrožno sodišče v Ljubljani, pri katerem je bila tožba vložena (prvi odstavek 32. člena ZPP).
ZPP člen 1, 32.
Sklep VIII R 9/2014
P2RvYy0yMDEyMDMyMTEzMDY3MDk1

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče